Piikinmäenpuisto

Piikinmäenpuisto eli Piikinmäki tai Piikkari on Riihimäen Peltokylässä, Etelän Viertotien ja Kulmalan puistokadun välisellä alueella sijaitseva puisto. Piikinmäessä on aikoinaan sijainnut pesäpallokenttä ja puiston alue on suosittu ulkoilupaikka alueen lähiasukkaille. Alueen historia pesäpallokenttänä näkyy puiston nimeä kantavissa patsaissa puiston sisäänkäynneillä. Puisto uudistettiin Riihimäen kaupungin toimesta vuonna 2022. Puiston sisäänkäynnin yhteydessä on valaistut 53 askeleen kuntoportaat sekä Gritbird-laitteilla varustettu ulkokuntoilualue. Kuntoportaat johtavat mäen päälle ja puiston korkeimmalta kohdalta avautuu näkymä Riihimäen keskustan suuntaan. Mäen päältä kulkee myös kivituhkapintaisia käytäviä useampaan suuntaan. Puiston alaosassa on leikkipaikka, jossa on istutusalueiden ympäröivä leikkikaruselli. Talvisin puisto on ollut suosittu pulkkamäki kaupunkilaisten keskuudessa. Lähteet